ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

«\_\_\_\_» «\_\_\_\_\_\_\_\_\_\_\_\_\_\_ » 2020 թվականի N \_\_\_\_\_\_\_ Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻ ՀԱՄԱՐ ՆԱԽԱՏԵՍՎԱԾ ՀԱՏԿԱՑՈՒՄՆԵՐԻ ՀԱՇՎԻՆ ԲԱՆԿԱՅԻՆ ՎՃԱՐԱՅԻՆ ՔԱՐՏԵՐՈՎ ՇՐՋԱՆԱՌՎՈՂ ՄԻՋՈՑՆԵՐԻ ԵՎ ԿԱՆԽԻԿ ՁԵՎՈՎ ԿԱՏԱՐՎՈՂ ԾԱԽՍԵՐԻ ՉԱՓԱՔԱՆԱԿՆԵՐԸ ՀԱՍՏԱՏԵԼՈՒ ՄԱՍԻՆ

--------------------------------------------------------------------------------------------------------------------

 Հայաստանի Հանրապետության կառավարության 2018 թվականի հունիսի 15-ի N 706-Ն որոշման 1-ին կետով հաստատված բյուջեների կատարման կարգի 58-րդ կետի՝ Հայաստանի Հանրապետության կառավարությունը ո ր ո շ ու մ է.

1. Հաստատել Հայաստանի Հանրապետության պետական եկամուտների կոմիտեի Հայաստանի Հանրապետության 2020 թվականի պետական բյուջեով նախատեսված հատկացումների հաշվին բանկային վճարային քարտերով շրջանառվող միջոցների և կանխիկ ձևով կատարվող ծախսերի չափաքանակները` համաձայն N 1 և 2 հավելվածների:
2. Հայաստանի Հանրապետության պետական եկամուտների կոմիտեի նախագահին՝ սույն որոշումից բխող` Հայաստանի Հանրապետության կառավարության 2019 թվա­կանի դեկտեմբերի 26-ի «Հայաստանի Հանրապետության 2020 թվականի պետական բյուջեի կա­տա­րումն ապահովող միջոցառումների մասին» N 1919-Ն որոշման N 10 հավել­­ված­ում կատարվող փոփո­խու­թ­յունների մասին մեկամսյա ժամկետում տեղեկացնել Հայաստանի Հանրապետության ֆինանսների նախարարությանը:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻ ՀԱՄԱՐ ՆԱԽԱՏԵՍՎԱԾ ՀԱՏԿԱՑՈՒՄՆԵՐԻ ՀԱՇՎԻՆ ԲԱՆԿԱՅԻՆ ՎՃԱՐԱՅԻՆ ՔԱՐՏԵՐՈՎ ՇՐՋԱՆԱՌՎՈՂ ՄԻՋՈՑՆԵՐԻ ԵՎ ԿԱՆԽԻԿ ՁԵՎՈՎ ԿԱՏԱՐՎՈՂ ԾԱԽՍԵՐԻ ՉԱՓԱՔԱՆԱԿՆԵՐԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅՈՒՆԸ

 Հարցի կարգավորմանն ուղղված քայլերը պայմանավորված են ՀՀ 2020 թվականի պետական բյուջեով նախատեսված՝ ՀՀ կառավարության որոշման սույն նախագծում ներառված ՀՀ ՊԵԿ-ի գծով նախատեսված հատկացումների հաշվին, ՀՀ ՊԵԿ-ի կարիքների համար վարկային քարտերով շրջանառվող միջոցների և կանխիկ ձևով կատարվող ծախսերի չափաքանակներ սահմանելու անհրաժեշտությամբ՝ ի կատարումն ՀՀ վարչապետի 01.02.2020թ թիվ 02/16.10/2589-2020 հանձնարարականի և համաձայն ՀՀ կառավարության 15.06.2018թ «Բյուջեների կատարման կարգը հաստատելու և Հայաստանի Հանրապետության կառավարության մի շարք որոշումներ ուժը կորցրած ճանաչելու մասին» N 706 որոշման:

ՏԵՂԵԿԱՆՔ

 «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻ ՀԱՄԱՐ ՆԱԽԱՏԵՍՎԱԾ ՀԱՏԿԱՑՈՒՄՆԵՐԻ ՀԱՇՎԻՆ ԲԱՆԿԱՅԻՆ ՎՃԱՐԱՅԻՆ ՔԱՐՏԵՐՈՎ ՇՐՋԱՆԱՌՎՈՂ ՄԻՋՈՑՆԵՐԻ ԵՎ ԿԱՆԽԻԿ ՁԵՎՈՎ ԿԱՏԱՐՎՈՂ ԾԱԽՍԵՐԻ ՉԱՓԱՔԱՆԱԿՆԵՐԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԹԱՑԻԿ ԻՐԱՎԻՃԱԿՆ ՈՒ ԽՆԴԻՐԵՆՐԸ

Ներկայացվող նախագծով 2020 թվականի համար առաջարկվող՝ վարկային քարտային հաշիվներով շրջանառվող միջոցների և կանխիկ ձևով կատարվող ծախսերի չափաքանակները նպատակ են հետապնդում կարգավորել նախագծում ընդգրկված մարմինների բյուջեների կատարման գործընթացը:

 Ըստ ֆինանսավորվող ծրագրերի, միջոցառումների և դրանք իրականացնող մարմինների` 2019 թվականի հետ համեմատությամբ 2020 թվականի համար առաջարկվող վարկային քարտային հաշիվներով շրջանառվող միջոցների չափաքանակների ընդհանուր գումարը աճել է 2.0 մլն դրամով, 230.0 մլն դրամից դառնալով 232.0 մլն դրամ, ընդ որում՝ չափաքանակների համադրելի տեսակարար կշիռը՝ նույն հոդվածների տարեկան ընդհանուր նախատեսված հատկացումներում, 2019 թվականի համեմատությամբ նվազել է 3.1 տոկոսային կետով

ՀՀ ՊԵԿ-ի կողմից.

1.առաջարկվում է վարկային քարտային հաշիվներով շրջանառվող միջոցների չափաքանակ՝ ընդամենը 52 մլն դրամ թվով, որից՝ 50 մլն դրամը «Արտասահմանյան գործուղումների գծով ծախսեր» հոդվածով: 2019 թվականի հետ համեմատությամբ 2020 թվականի համար ներկայացված չափաքանակը ավելացվել է 2.0 մլն դրամով, սակայն համադրելի տեսակարար կշիռը նվազել է 2.3 տոկոսային կետով:

2. սահմանվում է կանխիկ ձևով կատարվող ծախսերի չափաքանակ նախորդ տարվա չափով՝ ընդամենը 180 մլն դրամի չափով,սակայն 2019 թվականի հետ համեմատությամբ ներկայացված չափաքանակի համադրելի տեսակարար կշիռը նվազել է 1.9 տոկոսային կետով:

ՏԵՂԵԿԱՆՔ

 «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻ ՀԱՄԱՐ ՆԱԽԱՏԵՍՎԱԾ ՀԱՏԿԱՑՈՒՄՆԵՐԻ ՀԱՇՎԻՆ ԲԱՆԿԱՅԻՆ ՎՃԱՐԱՅԻՆ ՔԱՐՏԵՐՈՎ ՇՐՋԱՆԱՌՎՈՂ ՄԻՋՈՑՆԵՐԻ ԵՎ ԿԱՆԽԻԿ ՁԵՎՈՎ ԿԱՏԱՐՎՈՂ ԾԱԽՍԵՐԻ ՉԱՓԱՔԱՆԱԿՆԵՐԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՐԳԱՎՈՐՄԱՆ ՆՊԱՏԱԿԸ

Նախագծի նպատակը բյուջետային ծախսերի լիարժեք և արդյունավետ կատարումն է, ինչպես նաև բյուջետային գործընթացի ռեսուրսների խնայողությանն ուղղված քայլերի հետևողական իրականացումը:

ՏԵՂԵԿԱՆՔ

 «Հայաստանի Հանրապետության 2020 թվականի պետական բյուջեով ՀՀ ՊԵԿ-ի համար նախատեսված հատկացումների հաշվին վարկային քարտային հաշիվներով շրջանառվող միջոցների և կանխիկ ձևով կատարվող ծախսերի չափաքանակները հաստատելու մասին» ՀՀ կառավարության որոշման նախագծի ընդունման կապակցությամբ ՀՀ պետական բյուջեում եկամուտների և ծախսերի ավելացում կամ նվազեցում չի նախատեսվում: